# data[].attributes.attachment_link.description
kunta-alan avoimet työpaikat ympäri Suomen. Yli 3000 avointa työpaikkaa eri alojen ammattilaisille. Tutustu työpaikkoihin ja jätä hakemuksesi

# data[].attributes.headline
8 kysymystä kesätyönhausta – Nyt on aika hakea!

# data[].attributes.subject
8 kysymystä kesätyönhausta – Nyt on aika hakea!

# data[].attributes.attachment_link.readable_text
Aikainen lintu madon nappaa - myös kesätyönhaussa. Parhaillaan on siis korkea aika aloittaa kesätyöpaikan hakeminen. Listasimme kahdeksan yleisintä kysymystä kesätyönhausta ja vastaukset niihin. Katso kaikki parhaat kesätyöpaikat ≫
1. Milloin kesätöiden haku pitäisi aloittaa?

Kesätöiden hakeminen kannattaa aloittaa mahdollisimman varhaisin vuoden alussa. Suuret työnantajat aloittavat rekrytointinsa alkuvuodesta, mutta monet pienemmät yritykset rekrytoivat kesätyöntekijöitä vasta myöhemmin keväällä.

Kesätyönhaku on kuumimmillaan tammikuusta maaliskuuhun, mutta hyvällä tuurilla paikan voi löytää myös loppukeväästä tai jopa alkusyksystä. Sen varaan ei kannata kuitenkaan laskea, sillä eniten tarjontaa on alkuvuodesta.
Lue myös: Ensimmäisen kesätyöpaikan hakeminen - näin nappaat kesäduunin
2. Millaisiin työnantajiin kannattaa olla yhteydessä?

Kaikenlaiset organisaatiot palkkaavat kesätyöntekijöitä, joten työnantajia kannattaa kartoittaa ja lähestyä ennakkoluulottomasti.

Pienempiin yrityksiin voi olla vähemmän hakijoita, ja niissä saa usein enemmän vastuuta ja työtehtäviä. Toisaalta suuret ja tunnetut työnantajat rekrytoivat yleensä isoja määriä kerralla esimerkiksi kesätöihin. Myös startup-yritykset hakevat usein harjoittelijoita. Älä unohda myöskään julkista sektoria, kuten kuntia ja kaupunkeja.

Jos et löydä millään kesätöitä, kannattaa harkita hyödyllisen kokemuksen kerryttämistä vapaaehtoistyössä.

3. Miten lähestyä työnantajia?

Työnhaussa tarvitaan aktiivisuutta ja hyvää ajoitusta. Työpaikan saaminen helpottuu, kun aloittaa verkostoitumisen jo opiskeluaikana. Mieti, onko tuttavapiirissäsi joku, joka työskentelee tai tuntee jonkun, joka työskentelee haluamallasi alalla. Heiltä kannattaa kysyä vinkkejä mahdollisista työnantajista ja työmahdollisuuksista.

Jos työnantaja hakee uusia työntekijöitä työpaikkailmoituksella, noudata ilmoituksen hakuohjeita. Jos ilmoituksessa pyydetään täyttämään sähköinen hakulomake tai lähettämään sähköposti, tee niin. Huomioi myös, että hakemuksen kielen on oltava sama kuin ilmoituksen. Jos siis ilmoitus on englanniksi, siihen tulee vastata englanniksi.

Hakemuksen lähettämisen jälkeen kannattaa toisinaan soittaa työnantajalle. Puhelun aikana on mahdollisuus kysyä kysymyksiä hakuprosessista tai työtehtävästä, mutta vältä kysymästä itsestäänselviä asioita tai mitään, mikä selviäisi googlaamalla.
Lue myös: Kannattaako työnhakijan soittaa rekrytoijalle? Älä soita, ellet ota huomioon näitä asioita
Jos haet esimerkiksi liikkeeseen töihin, paikan päällä vierailu voi olla hyvä idea. Jos kyse on isommasta ketjusta, paikalla tuskin on ketään, joka voi vaikuttaa rekrytointeihin. Toisaalta käymällä paikan päällä saat heti hyvän kontaktin työnantajaan ja saatat jäädä mieleen. Uusi työpaikka voi löytyä myös esimerkiksi rekrytointimessuilta.

4. Millainen on hyvä kesätyöhakemus?

Hyvä kesätyöhakemus on ennen kaikkea selkeä. Työhakemuksesta on tultava selville nopealla silmäyksellä kuka olet, mitä teet, miksi haet kyseistä työpaikkaa ja miksi sinut kannattaisi valita. Työnantaja haluaa nähdä, että sinulla on motivaatio ja asenne kohdillaan.

Vältä ympäripyöreitä lauseita ja kliseisiä adjektiiveja. Myös hakemuksen ulkoasuun kannattaa panostaa, älä pelkää näyttää luovuuttasi. Hyvä työhakemus alkaa ja loppuu vahvasti sekä pysyy asiassa.

Kaikille sattuu joskus kirjoitusvirheitä, mutta kielen kanssa kannattaa olla erityisen tarkkana työpaikkaa hakiessa. Tarkasta kieliasu ja kirjoitusvirheet monta kertaa ja pyydä jotakuta oikolukemaan hakemus.
Timanttinen kesätyöhakemus ilman kokemusta - katso 6 vinkkiä
5. Miltä näyttää pätevä CV?

Ansioluettelossa eli CV:ssä on yleensä ainakin nämä asiat: yhteystiedot, työkokemus, koulutus, kielitaito, tietotekniset taidot, mahdolliset luottamustehtävät, saavutukset ja suosittelijat. Jos sinulla on harrastuksia tai kiinnostuksen kohteita, joista voi olla hyötyä työtehtävissä, kerro myös niistä.

Visuaalisella CV-pohjalla erotut hakijoiden joukosta ja voit näyttää persoonaasi paremmin kuin yksinkertaisella Word-dokumentilla. Tärkeintä on kuitenkin, että CV on helppolukuinen ja selkeä sekä tarjoaa kaiken oleellisen tiedon sinusta.
Lue myös: Näin syntyy CV, jolla nappaat kesätyön - 8 vinkkiä
6. Minkä alan kesätöitä on eniten tarjolla ja mitä vähiten?

Suurissa kaupungeissa on tarjolla enemmän kesätöitä kuin pienemmillä paikkakunnilla, mutta myös pienemmät kunnat hakevat joka vuosi kesätyöntekijöitä. Kesätyöpaikkoja löytyy yllättävän monelta alalta, muun muassa kaupan alalta, sosiaali- ja terveysalalta, teollisuudesta sekä palvelualalta. Monissa kesätyöpaikoissa vaaditaan 18 vuoden ikää, mutta myös alaikäisille löytyy monipuolisesti kesätöitä.

Duunitorilta löytyy paljon avoimia kesätyöpaikkoja erityisesti myyjille, siivoojille, ulkotyöntekijöille, sairaanhoitajille, lähihoitajille ja ravintolatyöntekijöille.

Jos omassa kaupungissa on pulaa kesätyöpaikoista, ota selvää, löytyisikö mielenkiintoinen kesätyö toiselta paikkakunnalta tai jopa ulkomailta.

Kesätyöpaikkoja löytyy harvemmin organisaatioista, joissa on hiljaisempaa kesän aikana. Kesätyöpaikkojen tarjonta vaihtelee myös hakijan kokemuksen mukaan. Monet yritykset hakevat nuoria, joilla ei ole lainkaan kyseisen alan työkokemusta.

Kesätyö on opiskelijalle täydellinen tilaisuus kartuttaa työelämätaitoja ja soveltaa opittuja asioita käytäntöön. Useimmiten vasta ensimmäisessä oman alan työssä saa todella käsityksen siitä, millaista työskentely alalla on.

7. Miten voin saada oman alan kesätyöpaikan?

Joissakin työpaikoissa vaaditaan tietyn alan koulutusta tai opintoja. Kesätyö tai työharjoittelu oman alan yrityksessä onkin oiva ponnahduslauta opiskelijalle, vaikka työsuhde olisi määräaikainen.

Kannattaa siis ottaa selvää omalla alalla toimivista työnantajista ja hakea rohkeasti myös tuntemattomiin työpaikkoihin. Mitä tunnetumpi yritys, sitä enemmän he vastaanottavat työhakemuksia ja sitä enemmän kohtaat kilpailua.

Perinteisten työnhakukanavien lisäksi oman alan työpaikkoja kannattaa seurata koulun kanavista. Yritykset, jotka hakevat nimenomaan alan opiskelijoita, ilmoittavat usein paikoista oppilaitosten tai vaikkapa ainejärjestöjen avulla.

Työhakemuksessa ja ansioluettelossa kannattaa kertoa, mitä alaa opiskelee, mitä kursseja on käynyt ja mitä on oppinut. Työhakemuksessa on hyvä tuoda esille, mikä omassa alassa ja kyseisessä työpaikassa kiinnostaa.
Lue myös: Miten saada kesätyöpaikka omalta alalta - rekrytoijat kertovat
8. Mistä kesätöitä voi etsiä?

Helpoin tapa etsiä kesätöitä on työnhakupalveluista. Eniten avoimia työpaikkoja löydät Duunitorilta. Työpaikoista ilmoitetaan myös työnantajien sivustoilla ja sosiaalisen median kanavissa.

Älä myöskään unohda piilotyöpaikkoja, jotka löytyvät verkostojen avulla tai vaikkapa lähettämällä avoin hakemus.

Pidä lisäksi silmällä sosiaalista mediaa: Facebookista löydät Duunitorin ylläpitämiä kesätyöryhmiä ja opiskelijoille suunnattuja ryhmiä, joihin tulee ilmoituksia avoimista työpaikoista. Seuraa myös Kesäduunit-tiliä Instagramissa, Kesätyöt-sivua LinkedInissä ja Duunitoria TikTokissa.
Katso kaikki avoimet kesätyöpaikat ≫ Lue myös: Näin saat kesätyön kesälle 2021 - kesäduuniopas kertoo kaiken, mitä sinun pitää tietää Kesätyöpaikat alle 18-vuotiaille - katso paikat ja lue vinkit töiden löytämiseen Etkö saa vastausta kesätyöhakemuksiisi? Näillä vinkeillä pääset haastatteluun! Paljon kesätyöstä saa palkkaa? Tarkista olennaiset faktat ja kesätyöntekijän keskipalkka

# data[].attributes.attachment_link.title
8 kysymystä kesätyönhausta - nyt on aika hakea töitä kesäksi!

# data[].attributes.attachment_link.description
Aikainen lintu madon nappaa - myös kesätyönhaussa. Parhaillaan on siis korkea aika aloittaa kesätyöpaikan hakeminen. Listasimme kahdeksan yleisintä kysymystä kesätyönhausta ja vastaukset niihin. Katso kaikki parhaat kesätyöpaikat ≫ Kesätöiden hakeminen kannattaa aloittaa mahdollisimman varhaisin vuoden alussa. Suuret työnantajat aloittavat rekrytointinsa alkuvuodesta, mutta monet pienemmät yritykset rekrytoivat kesätyöntekijöitä vasta myöhemmin keväällä.

# data[].attributes.attachment_link.readable_text
Miten hankkia kesätyö?

Kesätyön hakeminen voi tuntua vaikealta, mutta onneksi apua on saatavilla. Duunitorilta löydät kaikki avoimet kesätyöpaikat yhdestä paikasta ja parhaat vinkit kesätyönhakuun. Katso myös kesätyöpaikat alle 18-vuotiaille, vinkit ja työpaikat ysiluokkalaisten kesätöihin sekä kesätyöpaikat opiskelijoille.

Miten onnistua saamaan kesätyö ja erottua kesätyönhakijoiden suuresta joukosta? Tutustu työnantajaan tarkasti sekä räätälöi hakemus ja ansioluettelo kyseisen kesätyöpaikan mukaan. Lue tärkeimmät vinkit hyvän kesätyöhakemuksen ja CV:n kirjoittamiseen.

Muista myös valmistautua huolellisesti kesätyöhaastatteluun. Mieti siis etukäteen esimerkiksi vastauksia yleisimpiin työhaastattelukysymyksiin.

Miten saada kesätyöpaikka, jos ei ole vielä työkokemusta tai suhteita? Entä kesätyöpaikan saaminen alaikäisenä? Lue, minkä ikäisenä voit tehdä kesätöitä ja miten onnistua ensimmäisen kesätyöpaikan saamisessa. Myös kesätyöseteli, Tutustu työelämään ja tienaa -kesätyöharjoittelu sekä 4H-järjestö auttavat alle 18-vuotiaita pääsemään kesätöihin.

Miten kesätyöstä saa palkkaa? Miten palkkatoive kannattaisi määritellä? Lue kesätyön palkasta.

Kesätyönhaku alkaa jo syksyllä ja jatkuu aina kesään asti. Kesätyönhakijan kannattaa kuitenkin olla liikkeellä mahdollisimman ajoissa.

Onko sinulla tietty työpaikka jo mielessä? Katso esimerkiksi Lidl kesätyöpaikat, S-ryhmä kesätyöpaikat, UPM kesätyöpaikat, Posti kesätyöpaikat, Ikea kesätyöpaikat, Puuilo kesätyöpaikat ja Stora Enso kesätyöpaikat.

Voit myös etsiä kesätöitä tietyltä paikkakunnalta: katso esimerkiksi kesätyö Helsinki, kesätyö Tampere, kesätyö Turku, kesätyö Oulu, kesätyö Jyväskylä tai kesätyö Lahti.

Kaipaatko vielä lisää vinkkejä kesätyöpaikan saamiseen? Lue kesätyöoppaamme!

# data[].attributes.attachment_link.title
Kesätyö 2024 kaikki kesätyöpaikat yhdellä haulla - Duunitori

# data[].attributes.attachment_link.description
Haussa kesätyö 2024? Duunitorilta löydät kaikki avoimet kesätyöpaikat yhdellä haulla ja suosituimmat työnantajat ympäri Suomea!

# data[].attributes.attachment_link.description
Kesäduunari-info palvelee kaikkia kesätyöntekijöitä numerossa 0800 179 279 maanantaista perjantaihin kello 9–15. Puhelu on soittajalle maksuton.

# data[].attributes.attachment_link.embed_code
Etusivu

# data[].attributes.attachment_link.readable_text
Joka vuosi on tarjolla runsaasti kesätöitä alle ja yli 18-vuotiaille nuorille sekä myös koulutetuille aikuisille. Mitä aiemmin toimit, sitä paremmat mahdollisuudet sinulla on saada kesätyöpaikka. Tältä sivulta löydät tietoa, miten haet kesätöitä Suomessa.

Minkä ikäinen pääsee kesätöihin?

Alle 18-vuotiaille työntekijöille on erityissäädöksiä, jotka suojelevat nuorta työntekijää.

Työhön voidaan ottaa 15 vuotta täyttänyt oppivelvollisuutensa suorittanut henkilö.

Samana kalenterivuonna 14 vuotta täyttävä nuori voi tehdä enintään puolet loma-ajastaan kevyttä työtä, josta ei ole haittaa terveydelle, kehitykselle tai koulunkäynnille.

Mistä kesätöitä löytää?

Haussa olevia kesätyöpaikkoja löydät Avoimet työpaikat -palvelusta.
Avoimet työpaikat

1. Valitse hakusivulta kunta tai maakunta.

2. Rastita Työn kesto -kohdassa "Kesätyö".

3. Voit myös tilata työpaikkatiedot omaan sähköpostiisi Vahti-painikkeen kautta.

Osa työnantajista hakee työntekijöitä myös sosiaalisessa mediassa.

Tietoa kesätyöpaikoista saat myös:

lehdistä

tuttavilta ja sukulaisilta

ottamalla suoraan yhteyttä työnantajiin

seuraamalla TE-toimistoja Facebookissa ja Twitterissä.

Keväisin TE-toimistot järjestävät eri paikkakunnilla kesätyöntekijöiden rekrytointitilaisuuksia. Niiden ilmoitukset löytyvät usein TE-palvelujen tapahtumia -palstalta.
TE-toimistojen järjestämät tapahtumat
Lyhyen kesätyöjakson voi löytää myös Tutustu työelämään ja tienaa -kesäharjoitteluohjelman kautta:
Tutustu työelämään ja tienaa -kesäharjoitteluohjelma (kunkoululoppuu.fi)
Kuntien ja seurakuntien kesätyöpaikat

Kaupungeilla, kunnilla ja seurakunnilla on perinteisesti tarjolla paljon kesätyöpaikkoja esimerkiksi:

liikuntapaikkojen hoitoon

puistojen, hautausmaiden ja toimipisteiden kunnostukseen ja siistimiseen

ruokahuoltoon, sosiaalialalle ja terveydenhuoltoon

matkailijoiden palveluihin ja neuvontaan.

Etsi kuntien kesätyöpaikoista tietoa kuntien omilta verkkosivuilta. Seurakuntien paikoista saat lisätietoja niiden omilta nettisivuilta, lehdistä ja ottamalla suoraan yhteyttä.

Täytä nettihakemus huolella

Jos haet kesätyötä sähköisellä hakulomakkeella työnantajan verkkosivujen kautta, huomioi, että työnantaja tekee usein lomakkeiden perusteella esivalinnan. Hakulomake kannattaa siis täyttää ja kirjoittaa huolellisesti - samoin kuin muutkin kirjalliset kesätyöhakemukset.

Tutustu työnantajaan

Valmistaudu ennakkoon hankkimalla lisätietoa yrityksestä johon haet kesätöihin. Hyödyt siitä työhakemusta kirjoittaessasi, ja etenkin silloin, jos saat kutsun työhaastatteluun.

Työehdot ja työsopimus kuuluvat myös kesätyöhön

Työnantajan on kesätöissäkin huomioitava työsuojeluun liittyvät asiat sekä työehdot, esimerkiksi työaika ja palkka.

Ennen kesätöiden alkua kannattaa tehdä kirjallinen työsopimus, johon kirjataan muun muassa:

palkka ja työaika

pääasialliset työtehtävät

työsuhteen kesto ja sen määräaikaisuuden peruste

sovellettava työehtosopimus

vuosiloman määräytyminen.

Lue lisää
Kesäduunarin muistilista (kesaduunari.fi)

# data[].attributes.attachment_link.description
Joka vuosi on tarjolla runsaasti kesätöitä alle ja yli 18-vuotiaille nuorille sekä myös koulutetuille aikuisille. Mitä aiemmin toimit, sitä paremmat mahdollisuudet sinulla on saada kesätyöpaikka. Tältä sivulta löydät tietoa, miten haet kesätöitä Suomessa.

# data[].attributes.attachment_link.title
Avoimet kesätyöpaikat 2022 - Vastuullinen kesäduuni 2022

# data[].attributes.attachment_link.description
Täältä löydät kaikki avoimet vastuulliset kesätyöpaikat ympäri Suomea. Oikotie Työpaikat hakukone näyttää avoimet työpaikat kesätyönhakijoille.